Št.zadeve: 35400-470/2021-2550

Datum: 3. 11. 2021

Ministrstvo za okolje in prostor, Dunajska 48, 1000 LJUBLJANA, objavlja

**NAJAVO JAVNIH RAZPISOV ZA DODELITEV SPODBUD ZA IZGRADNJO**

**USTREZNE OKOLJSKE LOKALNE GOSPODARSKE JAVNE INFRASTRUKTURE**

Cilj najave javnega razpisa je predhodno obvestiti lokalne skupnosti o načrtovani izvedbi javnih razpisov s katerima želi ministrstvo prispevati k zagotavljanju zdravega življenjskega okolja, preprečevanju in zmanjševanju posledic na področjih, ki ogrožajo trajnostni razvoj in nadaljevati z naložbami v okoljsko infrastrukturo, da Slovenija na poti trajnostne rasti doseže ustrezni nivo javnih naložb na področju odvajanja in čiščenja komunalne odpadne vode in področju oskrbe s pitno vodo.

1. **PREDVIDENA OBJAVA**

V Slovenskem Načrtu za okrevanje in odpornost (v nadaljevanju načrt ali NOO), ki je bil potrjen s strani Evropske komisije (v nadaljevanju EK), so predvideni tudi projekti lokalnih skupnosti na področju odvajanja in čiščenja komunalnih odpadnih vod za aglomeracije pod 2000 PE in sisteme oskrbe s pitno vodo za manj kot 10000 prebivalcev. Ministrstvo za okolje in prostor (v nadaljevanju MOP) je v NOO vključilo investicije v izgradnjo energetsko učinkovitih sistemov odvajanje in čiščenje komunalnih odpadnih vod za aglomeracije manjše od 2000 PE in investicije v energetsko učinkovite sisteme oskrbe s pitno vodo za manj kot 10000 prebivalcev.

Z javnima razpisoma se bo sofinanciralo:

* investicije v izgradnjo energetsko učinkovitih sistemov komunalnih odpadnih vod za aglomeracije manjše od 2000 PE. Naložbe bodo predvidoma prednostno namenjene projektom v sisteme odpadne vode na območjih Natura 2000 in vodovarstvenih območjih.
* investicije v izgradnjo novih energetsko in hidravlično učinkovitih sistemov za oskrbo s pitno vodo za manj kot 10000 prebivalcev, ki bodo uresničili enega ključnih kazalnikov in sicer infrastrukturni indeks uhajanja (ILI) ≤ 1,5.

Investicije bodo izvajale občine in se bodo morale zaključiti najkasneje do 30. junija 2026. Za ta dva razpisa je predvidoma namenjenih 107,7 mio EUR sredstev, pri čemer DDV ne bo upravičen strošek financiranja iz NOO. Sredstva sofinanciranja bodo v višini med 250.000 in 1.000.000 EUR oziroma ne več kot 50 % vrednosti investicije.

Pred pripravo in objavo razpisa in z namenom preverbe interesa s terena na področju infrastrukturnih projektov ter da se občine čim bolje pripravijo na najavljen razpis, sta pripravljena obrazca za zbiranje podatkov ki ju lahko izpolnjena z vsebinami posredujete najkasneje do 3. 12. 2021 na elektronski naslov gp.mop@gov.si z obveznim sklicem na št.: 35400-470/2021-2550.

Objava javnega razpisa je predvidena v mesecu decembru. Razpis bo odprt do porabe sredstev. Dodeljevanje spodbud bo potekalo po principu sofinanciranja upravičenih stroškov investicijskih projektov, skladno z nacionalnimi pravili in s pravili EU.

1. **PREDMET NAJAVLJENEGA JAVNEGA RAZPISA**

Predmet najavljenega javnega razpisa bo dodelitev spodbud za:

* naložbe v energetsko učinkovite sisteme za odvajanje in čiščenje komunalnih odpadnih vod za aglomeracije manjše od 2000 PE (**UKREP 1**);
* naložbe za izgradnjo energetsko in hidravlično učinkovitih sistemov oskrbe s pitno vodo, ki oskrbujejo manj kot 10000 prebivalcev (**UKREP 2**).
1. **OSNOVNI POGOJI IN SPLOŠNA DOLOČILA ZA ODDAJO VLOGE**
2. **Splošna določila za oddajo vloge:**
* Pomoč se lahko dodeli samo upravičencem tj, lokalni skupnosti.
* Pomoč se lahko dodeli upravičencu, posamezni lokalni skupnosti le za en projekt odvajanja in čiščenja in le en projekt oskrbe s pitno vodo.
* Pomoč se dodeli na podlagi vloge upravičenca tj. vlagatelja. Podrobna vsebina vloge in zahtevane priloge bodo določene v razpisu in razpisni dokumentaciji (obrazcih).
* Vlagatelj lahko kandidira samo za investicijo, ki jo s pomočjo sredstev iz najavljenega razpisalahko izvede v celoti.
* Vlagatelj mora predložiti k vlogi pravnomočno gradbeno dovoljenje za prijavljeno investicijo v celoti.
* Upravičenec, ki bo pridobil sredstva za izvedbo investicije (v nadaljevanju – upravičeni prejemnik), mora investicijo izvesti v skladu z vsemi veljavnimi predpisi.
* Vlagatelj bo moral ob prijavi na javni razpis predložiti izjavo, da za isti namen ni pridobil oziroma ni v postopku pridobivanja dodatnih sredstev iz kateregakoli drugega javnega vira.
* Vlagatelj, ki ja za isti namen, kot ga navaja v vlogi za pridobitev sredstev, že prejel javna sredstva Republike Slovenije ali EU, do sredstev ni upravičen.
* Upravičeni prejemnik bo moral voditi predpisano dokumentacijo, ki bo določena z javnim razpisom in pogodbo o dodelitvi sredstev.
* DDV, drugi davki, dajatve in takse niso upravičen strošek.
* Upravičeni stroški štejejo od 20.02.2020 do vključno 30.06.2026.

**UKREP 1: Spodbujanje izvedbe investicij odvajanja komunalnih odpadnih vod**

Naložba zajema novo gradnjo energetsko učinkovitih sistemov odvajanja in čiščenja komunalnih odpadnih voda aglomeracij manjših od 2000 PE (poraba energije zaradi odvoza iz greznic, nezadostne priključenosti PE na obstoječe sisteme, hidravlične neustreznosti…). Naložbe bodo predvidoma prednostno namenjene projektom v sisteme odvajanja in čiščenja komunalnih odpadnih voda na območjih Natura 2000 in vodovarstvenih območjih.

**izhodišča:**
Ukrep spodbujanja investicij v okoljsko infrastrukturo je usmerjen v investicije, ki niso projekti, ki se izvajajo kot projekti sofinancirani iz kohezijskih sredstev z namenom zagotavljanja opremljenosti po Direktivi o čiščenju komunalne odpadne vode, vendar so prav tako pomembni, da sistemi na sub – regionalnem in lokalnem območju delujejo.

**UKREP 2: Spodbujanje izvedbe investicij v oskrbo s pitno vodo**

Cilj investicije je izgradnja novih energetsko in hidravlično učinkovitih vodovodnih sistemov za manj od 10.000 prebivalcev.

**izhodišča:**
Ukrep spodbujanja investicij v okoljsko infrastrukturo je usmerjen v investicije, ki niso projekti, ki se izvajajo kot projekti sofinancirani iz kohezijskih sredstev, vendar so prav tako pomembni, da sistemi na sub –regionalnem in lokalnem območju delujejo.

|  |  |  |
| --- | --- | --- |
|  |  |  |